לבנון מתלוננת שישראל חודרת לשטחה כדי לשתול מתקני האזנה

"מתקן האזנה" שנחשף בלבנון לפני כשנתיים

בחודש מאי גינה נשיא לבנון, מישל סולימאן, את פעילות צה"ל בלבנון, ואמר כי מפרה את החלטה 1701 שקבעה את הפסקת האש עם ארצו. לדבריו, גיחות חיל האוויר של ישראל בשמי לבנון מהוות "ביטוי למדיניות האיום של האויב וניסיון לערער את היציבות של לבנון".



באותם ימים דווח כי מטוסי קרב ישראליים חצו את הגבול ללבנון פעמים רבות בפרק זמן של 14 שעות ומגיעים לאזורים נרחבים במדינה. זאת, במקביל להפצצות בשטח סוריה שיוחסו לישראל.



בחודש יולי 2012 דיווחו כלי תקשורת בלבנון כי צה"ל גרם לפיצוץ מתקן מסווג שהותקן בדרום לבנון. תחנת הטלוויזיה של חיזבאללה, אל-מנאר, דיווחה כי מדובר במתקן האזנה שהותקן על גבי כבל תקשורת של הארגון. בישראל סירבו להתייחס לדיווח.



בעבר נמצאו כמה מתקנים בשטח לבנון, שחשיפתם גררה את לבנון להגיש תלונה נגד ישראל במועצת הביטחון של האו"ם.





בהכנת הידיעה השתתף אבי יששכרוף.



(עדכון ראשון: 10:31)